Robotter har de masser af i Sydkorea og Japan - og nu også i Aalborg. I dag slap folk fra Aalborg Universitet et af de teknologiske vidundere løs i Kennedy Arkaden - forklædt som julemand

Folk spærrede øjnene op, da et hold forskere fra AAU testede deres SantaBot i Kenneyda Arkaden torsdag formiddag. - Da den fulgte efter mig, blev jeg chokeret, for jeg tænkte, 'hvad er det', siger Nanna Schultz fra Aalborg. Robetten er dog ikke lavet for at forskrække mennesker, men for at hjælpe med praktiske ting i hverdagen. Det videnskabelige forsøg torsdag gik ud på at se, hvordan vi mennesker reagerer på den moderne teknologi. - Hvis du går rundt og ser ud som om, at du har brug for informationer skal den kunne spotte det og du skal sige 'jeg vil vide, hvornår den næste bus går' - og så kan den fortælle dig det, siger Mikael Svenstrup. Ph.d. studerende fra AAU- Allerede i byen Seoul i Sydkorea findes der robotter, der servicerer rejsende i lufthavnen. Det er også fremtiden i Danmark. Forskerne på Aalborg Universitet spår dog, at det ligger 10 år ude i fremtiden.